*****

ΚΑΝΟΝΙΣΜΟΣ (ΕΟΚ) αριθ. 1196/81 ΤΟΥ ΣΥΜΒΟΥΛΙΟΥ

της 28ης Απριλίου 1981

περί θεσπίσεως καθεστώτος ενισχύσεως της μελισσοκομίας για τις περιόδους 1981/82, 1982/83, 1983/84

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι η μελισσοκομία, λόγω της επικονιάσεως, είναι απα- ραίτητο στοιχείο για τη σταθερότητα της αποδόσεως με- γάλης ποικιλίας γεωργικών φυτών·

ότι πρέπει να ενθαρρυνθεί η ανάπτυξη της μελισσοκομίας ώστε να αυξηθεί η παραγωγή μελιού και να διασφαλισθεί η ισορροπία του περιβάλλοντος·

ότι αν καί, γενικά, η κοινοτική μελισσοκομία έχει βιοτεχνικό χαρακτήρα είναι εν τούτοις σημαντική για την οικονομία ορισμένων περιοχών της Κοινότητος και πηγή πρόσθετου εισοδήματος για τους κατόχους γεωργικών εκμεταλλεύσεων των περιοχών αυτών·

ότι τα διαρθρωτικά χαρακτηριστικά και οι φυσικές συνθήκες της παραγωγής περιορίζουν την παραγωγικότητα της μελισσοκομίας· ότι η πρόσφατη αύξηση του κόστους της χειμερινής τροφής και οι καιρικές συνθήκες των τελευταίων περιόδων εμπορίας έχουν επιδεινώσει την κατάσταση·

ότι δεν θα συνεχισθεί το 1981 η χορήγηση πριμοδοτήσεων προς μετουσίωση λευκής ζάχαρης για τη διατροφή των μελισσών·

ότι υπό τις συνθήκες αυτές, πρέπει να χορηγηθεί ενίσχυση στον τομέα αυτό για αρκετά μεγάλο χρονικό διάστημα, ώστε να καταστεί δυνατόν να αρχίσει η διαδικασία μακροπρόθεσμης βελτιώσεως·

ότι οι δαπάνες τις οποίες αναλαμβάνουν τα Κράτη μέλη, συνεπεία των υποχρεώσεων που απορρέουν από τον παρόντα κανονισμό, επιβαρύνουν την Κοινότητα σύμφωνα με το άρθρο 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 929/79 (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά τη διάρκεια τριών συνεχών περιόδων εμπορίας, από την περίοδο εμπορίας 1981/82, τα Κράτη μέλη χορηγούν ενίσχυση στη μελισσοκομία.

Κατα την έννοια του παρόντος κανονισμού, η περίοδος εμπορίας αρχίζει την 1η Ιουλίου και λήγει την 30ή Ιουνίου.

Άρθρο 2

1. Η ενίσχυση συνίσταται σε μια ειδική συνεισφορά στις ενώσεις μελισσοτρόφων που είναι αναγνωρισμένες από το Κράτος μέλος στο έδαφος του οποίου οι ενώσεις έχουν την έδρα τους, σε συνάρτηση με τον αριθμό των κυψελών παραγωγής.

Τα Κράτη μέλη δύνανται να ορίζουν ως αναγνωρισμένες ενώσεις μόνο τις ενώσεις που ανταποκρίνονται στις απαιτήσεις του παρόντος κανονισμού, η δε τήρηση των απαιτήσεων αυτών εναπόκειται στην κρίση του ενδιαφερόμενου Κράτους μέλους.

2. Η ενίσχυση αυτή χορηγείται κατόπιν αιτήσεως των ενώσεων αυτών και το ύψος της καθορίζεται σε 1 ECU ανά κυψέλη παραγωγής και για κάθε περίοδο εμπορίας.

Άρθρο 3

1. Κατά την έννοια του παρόντος κανονισμού, ως ένωση μελισσοτρόφων νοείται κάθε οργάνωση κατόχων κυψελών που συνεστήθη κατόπιν πρωτοβουλίας των ίδιων των παραγωγών, με σκοπό ιδίως:

α) την προώθηση της εγχώριας παραγωγής μελιού·

β) τη βελτίωση των τεχνικών τους γνώσεων·

γ) την προστασία των οικονομικών συμφερόντων των μελών της.

2. Μόνον οι ενώσεις που αναλαμβάνουν την υποχρέωση να μην αποκλείσουν μελισσοτρόφους μη μέλη τους από τα οφέλη της χορηγούμενης ενισχύσεως δύνανται να τύχουν της ενισχύσεως.

3. Ο αριθμός κυψελών της παραγωγής που λαμβάνεται υπόψη, για τον υπολογισμό του ποσού της ενισχύσεως, είναι ο αριθμός κυψελών για τις οποίες οι κάτοχοί τους δηλώνουν στην ένωση ότι υπήρξαν αντικείμενο τακτικής εκμεταλλεύσεως κατά την περίοδο εμπορίας για την οποία χορηγείται η ενίσχυση. Κάθε κάτοχος κυψελών δύναται να υποβάλει μόνο μία δήλωση και πρέπει να προσκομίζει κάθε αποδεικτικό στοιχείο που απαιτείται από την αρμόδια αρχή του Κράτους μέλους. Η δήλωση αυτή κρατείται στο μητρώο της ενώσεως.

Άρθρο 4

1. Οι αιτήσεις για χορήγηση ενισχύσεως πρέπει να υποβάλλονται το αργότερο μέχρι τις 31 Μαΐου, πριν από την περίοδο εμπορίας για την οποία χορηγείται η ενίσχυση.

Εν τούτοις, για την περίοδο 1981/82 οι αιτήσεις για χορήγηση ενισχύσεως πρέπει να υποβάλλονται το αργότερο μέχρι τις 31 Ιουλίου 1981.

2. Το Κράτος μέλος καταβάλλει το ποσό της ενισχύσεως στην ένωση εντός τριμήνου από της τελευταίας προθεσμίας για την υποβολή της αιτήσεως.

Άρθρο 5

1. Οι ενώσεις δύνανται να χρησιμοποιήσουν τη χορηγούμενη ενίσχυση για την αγορά μελισσοτροφικής ζάχαρης, που παρέχεται σε μειωμένη τιμή στα μέλη τους, μέχρι 5 χγρ ανά κυψέλη ή για γενικά προγράμματα βελτιώσεως της παραγωγής μελιού, της τεχνολογίας και της εμπορίας, τα οποία έχουν εγκριθεί προηγουμένως από τα Κράτη μέλη.

2. Τα προγράμματα της παραγράφου 1 δύνανται ιδίως να αφορούν:

- προγράμματα εκπαιδεύσεως και καταρτίσεως,

- την καταπολέμηση των ασθενειών, την προφύλαξη και την έρευνα στους τομείς αυτούς,

- την από κοινού εμπορία και τον έλεγχο της ποσότητας των πρϊόντων,

- τους σταθμούς αναπαραγωγής, τη βελτίωση της αναπαραγωγής και της επιλογής, καθώς και την άσκηση της νομαδικής μελισσοκομίας.

3. Από την περίοδο εμπορίας 1982/83, το Συμβούλιο κατόπιν προτάσεως της Επιτροπής καθορίζει, πριν από την 1η Μαρτίου που προηγείται της περιόδου για την οποία χορηγείται η ενίσχυση, το ανώτερο ποσοστό που δύναται να διατεθεί για την αγορά μελισσοτροφικής ζάχαρης.

Άρθρο 6

Οι ενώσεις μελισσοτρόφων υποχρεούνται:

- να κρατούν χωριστούς λογαριασμούς για τις δραστηριότητες για τις οποίες χρησιμοποιήθηκε η ενίσχυση,

- να υποβάλουν, το αργότερο 3 μήνες μετά το τέλος της περιόδου εμπορίας για την οποία χορηγήθηκε η ενίσχυση, έκθεση περί των πεπραγμένων στην αρμόδια αρχή του Κράτους μέλους.

Άρθρο 7

1. Τα Κράτη μέλη υποβάλλουν, 6 μήνες το αργότερο μετά το τέλος καθεμιάς από τις τρείς περιόδους εμπορίας, έκθεση περί της εφαρμογής του παρόντος κανονισμού.

2. Η Επιτροπή υποβάλλει στο Συμβούλιο, προ της 1ης Ιουλίου 1983, έκθεση περί της εφαρμογής του κανονισμού αυτού, διατυπώνοντας προτάσεις για τα πλέον πρόσφορα κοινά μέτρα που πρέπει να εφαρμοσθούν στο μέλλον.

Άρθρο 8

1. Οι λεπτομέρειες εφαρμογής του παρόντος κανονισμού, ιδίως εκείνες που αφορούν την κατανομή της ενισχύσεως στους μελισσοτρόφους που δεν είναι μέλη, θεσπίζονται σύμφωνα με τη διαδικασία του άρθρου 17 του κανονισμού (ΕΟΚ) αριθ. 2771/75 (1).

2. Τα Κράτη μέλη και η Επιτροπή ανταλλάσσουν τακτικά απόψεις περί της εφαρμογής του κανονισμού αυτού, ιδίως σύμφωνα με τη διαδικασία που προβλέπεται στο άρθρο 18 του κκανονισμού (ΕΟΚ) αριθ. 2771/75.

Άρθρο 9

1. Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 28 Απριλίου 1981.

Για το Συμβούλιο

Ο Πρόεδρος

J. de KONING

(1) ΕΕ αριθ. C 90 της 21. 4. 1981, σ. 101.

(2) Γνώμη που διατυπώθηκε στις 25/26 Μαρτίου 1981 (δεν έχει δημοσιευθεί ακόμη στην Επίσημη Εφημερίδα).

(3) ΕΕ αριθ. L 94 της 28. 4. 1970, σ. 13.

(4) ΕΕ αριθ. L 117 της 12. 5. 1979, σ. 4.

(1) ΕΕ αριθ. L 282 της 1. 11. 1975, σ. 49.